Turkey ຈະສົ່ງກຳປັ່ນລົບ ຄຸ້ມກັນເຮືອຂອງຕົນ ໄປຍັງເຂດກາຊາ
ນາຍົກລັດຖະມົນຕີ Erdogan ກ່າວວ່າ Turkey ຈະສົ່ງ ກຳປັ່ນລົບຄຸ້ມກັນ ເຮືອລຳລຽງການຊ່ອຍເຫຼືອ ໄປຍັງເຂດກາຊາ.
Turkey ກ່າວວ່າ ກຳປັ່ນລົບຈະແລ່ນຕິດຕາມເຮືອຂອງຕົນທີ່ລຳລຽງການຊ່ອຍເຫຼືອມະນຸດ ສະທຳໄປຍັງແຫຼມກາຊາເພື່ອປົກປ້ອງຄຸ້ມຄອງບໍ່ໃຫ້ອິສຣາແອລເຂົ້າແຊກແຊງ ນາຍົກລັດຖະມົນຕີ Recep Tayyip Erdogan ກ່າວຕໍ່ໂທລະພາບ al-Jazeera ໃນວັນ ພະຫັດວານນີ້ວ່າ Turkey ຈະສືບຕໍ່ການດຳເນີນຄວາມພະຍາຍາມຂອງຕົນເພື່ອຈັດສົ່ງການ ຊ່ອຍເຫຼືອໄປຍັງແຫຼມກາຊາ ແຕ່ຈະບໍ່ປ່ອຍໃຫ້ເກີດຂຶ້ນຊໍ້າອີກ ການບຸກຂຶ້ນໄປກວດຄົ້ນຂອງ ອິສຣາແອລໃນປີກາຍນີ້ຕໍ່ເຮືອ Mavi Marmara ທີ່ລຳລຽງການຊ່ອຍເຫຼືອໄປຍັງເຂດກາຊາ ຂອງ Turkey ທີ່ເຮັດໃຫ້ມີຜູ້ເສຍຊີວິດ 9 ຄົນນັ້ນ ທ່ານ Erdogan ເວົ້າວ່າ Turkey ໄດ້ເອົາບາດກ້າວຕ່າງໆ ໃນການລາດຕະເວນຢູ່ໃນເຂດ ພາກຕາເວັນອອກຂອງທະເລເມດີແຕເຣນຽນ ໂດຍປະກາດວ່າ ຈະຢຸດເຊົາບໍ່ໃຫ້ອິສຣາແອລ ສວຍໃຊ້ປະໂຫຍດຊັບພະຍາກອນທຳມະຊາດຢູ່ໃນເຂດດັ່ງກ່າວຕາມລຳພັງ ໃນການໃຫ້ສຳພາດແກ່ວິທະຍຸກອງທັບອິສຣາແອລໃນວັນສຸກມື້ນີ້ ລັດຖະມົນຕີສືບລັບຂອງ ອິສຣາແອລທ່ານ Dan Meridor ບໍ່ໄດ້ໃຫ້ຄວາມສຳຄັນໃດໆ ຕໍ່ການໃຫ້ຄວາມເຫັນຂອງ ທ່ານ Erdogan ໂດຍເວົ້າວ່າມັນຈະເຮັດໃຫ້ສະຖານະການທີ່ຮ້າຍແຮງແລະເຄັ່ງຄຽດຢູ່ແລ້ວ ນັ້ນຊຸດໂຊມລົງຕື່ມແຕ່ກໍບໍ່ຍອມໃຫ້ຄວາມເຫັນຫຍັງຕື່ມໂດຍກ່າວວ່າທ່ານຫວັງວ່າສະຖານະ ການຈະຜ່ານພົ້ນໄປ Turkey ໄດ້ຫຼຸດລະດັບຄວາມສຳພັນທາງດ້ານການທູດກັບອິສຣາແອລລົງ ໃນສັບປະດານີ້ Turkey ໄດ້ຂັບໄລ່ເອກອັກຄະລັດຖະທູດອິສຣາແອລ ແລະພວກນັກການທູດອະວຸໂສຈຳ ນວນນຶ່ງ ຈາກນະຄອນຫຼວງອັງກາຣາ ຕະຫຼອດທັງໄດ້ໂຈະການການຮ່ວມມືທາງດ້ານທະ ຫານແລະການຄ້າກັບອະດີດພັນທະມິດເກົ່າຂອງຕົນ ເຈົ້າໜ້າທີ່ຄົນນຶ່ງຂອງພັກລັດຖະບານ Turkey ກ່າວວ່າຄວາມສຳພັນລະຫວ່າງປະເທດທັງ ສອງສາມາດຫວນກັບຄືນໄປສູ່ຍຸກສະໄໝເກົ່າໄດ້ ພາຍໃຕ້ເງື່ອນໄຂບາງຢ່າງໂດຍ ເນັ້ນຢໍ້າ ໃຫ້ອິສຣາແອລຂໍຂະມາໂທດກ່ຽວກັບການບຸກຂຶ້ນໄປກວດ ຄົ້ນ Mavi Marmara ແຕ່ອິສ ຣາແອລຢືນຢັດວ່າ ຕົນຈະບໍ່ຂໍຂະມາໂທດກ່ຽວກັບເລື່ອງນີ້